এখন কারিশিমাটা জানব, ১ম, ২য়, ৩য় সেমিস্টারে অধিক ছাত্রকে যদি তিন বিষয়ের বেশি ফেল করাই তাহলে তারা ড্রপ আউট হবে ফলে ইনকামের ধারাবাহিকতা নষ্ট হবে। যে ড্রপ আউট হবে সে তো আর বেতন দিয়ে পড়তে যাবেনা। আমি প্রতিষ্ঠানের মালিক হয়ে তা নিশ্চয় চাইব না। তাই পাশ করিয়ে দেবার জন্য নির্দেশ করব। ৪র্থ সেমি এর পরীক্ষা দিতে দিতে ৪ বছরের অর্ধেক সময় অর্থাৎ ২ বছর হয়ে যায় আর এ সময়ের মধ্যে এই ফি, ঐ ফি দিয়ে চুক্তির অর্ধেকের বেশি টাকা আদায় হয়ে যায়। ইতিমধ্যে আরও দুটি ব্যাচ ভর্তি হয়। তাই ইনকামের ধারাবাহিকতা ঠিক থাকে। যদি এক বা দুই বিষয়ে ফেল করাই সেক্ষেত্রে বিষয়প্রতি একটি নির্দিষ্ট পরিমাণ টাকা আদায় করা হয় এবং বিনিময়ে পাশ করিয়ে দেওয়া হয়। এটাও ইনকাম টার্গেট ঠিক রাখতে সহায়তা করে। এভাবে প্রাইভেট পলিটেকনিকগুলো প্রতি বছর কোটি কোটি টাকা কামিয়ে নেয়। প্রশ্ন হতে পারে তারপরেও ছাত্রছাত্রীরা কেন এত বেশি ফেল করে। একটা কারণ উপরে বলা হয়েছে বাকিটা এরকম…।